09/04/2010 | Administración LocalMunicipal
Santiago de Compostela
Promoción Económica, Emprego e Comercio
Bases reguladoras da convocatoria para a selección dos establecementos comerciais homenaxeados polo Concello de Santiago de Compostela 2010

Establecer as bases reguladoras da selección dos estabelecementos comerciais homenaxeados pola Concellaría de Promoción Económica e Comercio no seo do programa municipal “Homenaxe ao comercio de Compostela, 2010” e proceder a súa convocatoria. Poderán participar todos os estabelecementos comerciais polo miúdo abertos ao público no Concello de Santiago. Os requisitos mínimos de participación deben cumprirse con referencia á data de presentación da solicitude. Non poderán participar os estabelecementos comerciais xa homenaxeados en anualidades anteriores, a saber: 2006, 2007, 2008 e 2009.1. Antigüidade do estabelecemento consonte os seguintes parámetros: a. De 0 a 25 anos de apertura: 1 punto. b. De 26 a 50 anos de apertura: 2 puntos. c. De 51 a 75 anos de apertura: 4 puntos. d. De 76 a 100 anos de apertura: 7 puntos. e. De 101 a 150 anos de apertura: 11 puntos. f. Máis de 151 anos de apertura: 20 puntos. Para os efectos destas bases, entenderase como data de apertura do estabelecemento aquela que figure no(s) documento(s) que se acheguen para acreditar a existencia do comercio. Admitirase calquera tipo de documentación: licenza de apertura, licenza de obras, recibos de custos correntes, contratos, e similares. Non se admitirán recortes de prensa que fagan referencia a datas se non aparecen contrastadas con algún outro documento. En defecto da proba documental referida, admitirase unha declaración responsábel expresiva da antigüidade do estabelecemento. Á vista desta declaración, se o xurado, amplo coñecedor do sector comercial e dos seus axentes, a avala coa súa experiencia e coñecemento teranse en conta os anos de antigüidade declarados. Non obstante, en caso de discrepancia, prevalecerá en todo caso a proba documental que indubidabelmente acredite a antigüidade fronte á declaración.2. Que o estabelecemento comercial pasara de xeración a xeración no seo dunha mesma familia desde a súa fundación. É dicir que a súa explotación fose sempre familiar, no seo da mesma familia. A puntuación é a seguinte: a. Estabelecemento familiar: 5 puntos. b. Estabelecemento non familiar por existir un traspaso desde a súa fundación a persoas alleas á familia fundadora: 3 puntos. c. Estabelecemento non familiar por existir máis dun traspaso, desde as súas orixes, a persoas alleas á familia fundadora: 1 punto. Téñanse en conta as mesmas consideracións sobre a proba documental ou a supletoria declaración responsábel feitas en relación co criterio temporal anterior. Os estabelecementos comerciais poderán eles mesmos presentar a súa candidatura ou ben ser propostos por outros comerciantes ou asociacións de comerciantes. As solicitudes deberán presentarse, segundo o modelo normalizado que figura como anexo I a estas bases, no Rexistro Xeral do Concello de Santiago na rúa do Presidente Salvador Allende, 4 baixo, Santiago de Compostela, ou calquera dos seus rexistro auxiliares (rúa de Berlín 13 e rúa de Frei Rosendo Salvado 14-16) xunto coa seguinte documentación: 1. Documentación acreditativa ou supletoria declaración responsábel dos anos de antigüidade.2. Documentación acreditativa ou supletoria declaración responsábel de que o estabelecemento foi explotado de xeración en xeración no seo dunha mesma familia ou, se é ou caso, documentación acreditativa ou supletoria declaración responsábel en senso contrario. Todo documento non orixinal deberá vir compulsado notarialmente ou polo Concello de Santiago. A falsidade nas declaracións prestadas ou nos documentos presentados dará lugar, segundo o caso, á denegación, sen entrar en valoracións, da solicitude presentada, ou á revogación da candidatura outorgada. A composición da comisión avaliadora é a seguinte: 1. Xosé Manuel Iglesias Iglesias, Concelleiro de Promoción Económica, Emprego, Comercio e Turismo do Concello de Santiago, como Presidente da Comisión.2. Unha representación das asociacións de comerciantes existentes na cidade: Fundación Santiago Centro Área Comercial, Asociación de Comerciantes e Profesionais Compostela Monumental Centro Comercial Aberto, Agrupación de Comerciantes de Santiago, Asociación de Usuarios e Consumidores da Praza de Abastos de Santiago e Asociación de comerciantes da rúa de San Pedro.3. Representación de Euroconsumo Galicia, Asociación de consumidores de Galicia.4. Representación da Cámara de Comercio de Santiago.16 de abril de 2010 A comisión reunirase entre o día 19 e 22 de abril de 2010 e a listaxe definitiva dos homenaxeados notificarase a continuación a estes á vez que se publicará na web www.maiscompostela.org.No suposto de que o titular dalgún dos comercios seleccionados rexeitase o seu nomeamento, independentemente de que presentara el mesmo a solicitude ou fora proposto por outro comerciante ou asociación de comerciantes, nomearase ao seguinte candidato con maior puntuación. Santiago de Compostela, 5 de marzo de 2010 O Concelleiro Delegado de Promoción Económica, Emprego, Comercio e Turismo do Concello de Santiago Asdo.: Xosé Manuel Iglesias Iglesias ANEXO I CONVOCATORIA SELECCIÓN ESTABELECEMENTOS COMERCIAIS HOMENAXEADOS. ANO 2010 SOLICITUDE DE PARTICIPACIÓN (nome). en representación de (estabelecemento comercial/razón social). con domicilio social en. e NIF/CIF nº. e teléfono de contacto. En virtude da convocatoria da Concellaría de Promoción Económica do Concello de Santiago de Compostela relativa á selección dos estabelecementos comerciais polo miúdo abertos ao público no Concello de Santiago que serán homenaxeados pola Concellaría e Promoción Económica e Comercio ano 2010. SOLICITO A admisión desta solicitude de participación no proceso selectivo dos estabelecementos comerciais situados no Concello de Santiago que serán homenaxeados pola Concellaría de Promoción Económica e Comercio ano 2010. Santiago de Compostela,. de. de 2010. Asdo.:/ *Consonte o estabelecido na LO 15/1999, de protección de datos de carácter persoal, o solicitante queda informado e consinte expresamente que os datos de carácter persoal que proporciona nesta solicitude serán incorporados a un ficheiro para o seu tratamento, automatizado ou non, en relación cos fins exclusivos do obxecto da solicitude. Así mesmo, o solicitante poderá exercer os dereitos de acceso, rectificación, cancelación e oposición nos termos da referida Lei orgánica.